S-200

S-200 Angara/Vega/Dubna (; v kóde NATO: "SA-5 Gammon") je sovietsky, resp. ruský protilietadlový raketový systém určený na likvidáciu prostriedkov vzdušného napadnutia ako sú taktické a strategické bombardéry, strategické a balistické strely letiace v stredných a veľkých výškach v podmienkach aktívneho a pasívneho rušenia. Výnimočne môže byť systém použitý aj k ničeniu pozemných a námorných rádiolokačne viditeľných cieľov. Systém pracuje za všetkých poveternostných podmienok vo dne aj v noci.

História 
S-200 bol vyvinutý predovšetkým k ochrane sovietskeho vzdušného priestoru proti americkým strategickým bombardérom, lietadlám typu AWACS a strategickým prieskumným lietadlám typu SR-71 Blackbird.

Vývoj raketového protilietadlového systému dlhého dosahu bol spustený v roku 1958 v konštrukčnej kancelárii Almaz pod kódovým označením "Angara". V roku 1967 bol zavedený do výzbroje Vojska protivzdušnej obrany ZSSR pod označením S-200. Prakticky všetky dôležité objekty v Sovietskom zväze boli pod ochranou tohto systému. Začiatkom 70. rokov bol systém modernizovaný - v roku 1970 vzniká verzia S-200V "Vega" a v roku 1975 S-200D "Dubna". Modernizované varianty boli schopné zasahovať vzdušné ciele na väčšiu vzdialenosť a taktiež vo väčších nadmorských výškach. Neskôr vznikli aj exportné verzie, ktoré boli začiatkom 80. rokov 20. storočia dodané pod označením S-200VE "Vega-E" do NDR, Poľska, Československa, Bulharska, Maďarska, KĽDR, Líbye a Sýrie. Začiatkom deväťdesiatych rokov zakúpil komplex S-200VE aj Irán.

Popis 

Systém S-200 tvoria:
 navádzací rádiolokátor 5N62
 kabína prípravy štartu 
 odpaľovacie rampy 5P72V
 nabíjacie zariadenia 5Ju24M

Verzie 
S-200A "Angara" - bola zavedená v roku 1967, rakety V-860 (5V21) alebo V-860P (5V21A), dosah , max. výška .
S-200V "Vega" – zavedená v roku 1970, raketa V-860PV (5V21P), dosah , max. výška . Strela má poloaktívne radarové navádzanie. S raketou V-870 má diaľkový dosah až  a výškový . 
S-200M "Vega-M" - verzia vybavená raketami V-880 (5V28) alebo V-880N (5V28N2), dosah , max. výška .
S-200VE "Vega-E" - exportná verzia s raketou V-880E (5V28E), dosah .
S-200D "Dubna" - zavedená v roku 1975, s raketami 5V25V, V-880M (5V28M) alebo V-880MN (5V28MN2),  má diaľkový dosah až  a výškový .

Používatelia

Súčasní používatelia 
  Alžírsko – 10 práporov v službe.
  Azerbajdžan – 15 práporov v službe.
  Bulharsko – 1 prápor v službe.
  India
  Irán – 10 práporov v službe.
  Kazachstan
  KĽDR – 4 prápory v službe (2008).
  Mjanmarsko
  Poľsko – 2 prápory v službe.
  Rumunsko 
  Rusko – 2 prápory S-200 Dubna v službe.
  Sýria – 2 prápory v službe.
  Turkménsko
  Uzbekistan

Bývalí používatelia  
  Bielorusko – malo v službe približne 4 prápory.
  Česko-Slovensko – 5 práporov, ktoré po zániku ČSFR získalo Česko.
  Česko – získalo všetky česko-slovenské S-200, ktoré boli vyradené v polovici 90. rokov.
  Gruzínsko  
  Líbya – mala v službe 8 práporov.
  Maďarsko – malo v službe 1 prápor.
  Moldavsko – malo v službe 1 prápor.
  Mongolsko – Mongolská ľudová armáda zaradila systém S-200 do služby v roku 1985 a je veľmi nepravdepodobné, že sú v službe dodnes.
  NDR – používala 4 prápory.
  Nemecko – získalo 4 prápory z bývalej NDR, vyradené okolo roku 1991.
  Sovietsky zväz – s vyraďovaním S-200 sa začalo v 80. rokoch. Predtým, než mohol byť dokončený proces postupného vyraďovania, boli S-200 premiestnené do nástupníckych štátov Sovietskeho zväzu.
  Ukrajina – posledná divízia bola vyradená 30. októbra 2013.

Referencie

Iné projekty

Externé odkazy 
 Protilietadlový raketový komplet S-200 Angara (Vega, Volga, Dubna) (SA-5 Gammon)

Protilietadlové raketové systémy